A parada frontal arriba a la suya esplendor con o despliegue d'a coda que ye a conoixida como rueda de pavo. Asinas o masclo debanta en vertical y ubre as plumas ornamentals, refirmadas por as rectrices, en un gran abanico macau d'ocelos bien vistables. Alavetz, o masclo ofreix o espectaclo d'o suyo cuerpo brillant, radiant en o centro. Habitualment o masclo despliega la coda pero se chira a la contra de a dentrada de o scenario de a suya exhibición quan arriba la fembra. Mientras que ella dentra en o scenario, o masclo fa la rulet, metendo-se de culos enta ella, tot mostrando-le asinas o reverso menos coloreyau de as plumas, y batendo t'alto y t'abaixo as remeras primarias entreubiertas. O ritmo d'as sacudidas s'accelera a mesura que a fembra se le amana, fendo bater as alas cada vegada más fuerte.